Gaius Ofonius Tigellinus

Gaius Ofonius Tigellinus (natus ignoto anno, mortuus anno 69) praefectus praetorio temporibus Neronis fuit. Pater eius ex Agrigento fuit, sed Scyllaeum relegatus est. Tigellinus humili loco natus erat. Roma Caligula imperatore regnante Tigellinus anno 39 stupri cum Agrippina minore accusatus pulsus est, a Claudio imperatore anno 41 revocatus est. In Apulia agrum emit, equos aluit, qua re Nero eum convenit: Anno 60 praefectus vigilum factus est. Anno 62 mortuo Sexto Afranio Burro  praefectus praetorio successit cum collega Lucio Faenio Rufo. Anno 65 coniurationem Pisonis detexit et crudeliter suppressit, etiam collegam Faenium Rufum necavit. Propter hoc officium ornamenta triumphalia accepit, qui honos nemini nisi senatori attribuebatur. Anno 67, cum Nero in Graeciam proficisceretur, eum secutus est, cum novus collega Gaius Nymphidius Sabinus Urbem regeret. Aestate anni 68 Neronem tradidit, sed a Nymphidio Sabino coactus est, ut de magistratu suo recederet. Galba regnante a Tito Vinio servabatur, sed Otho eum ad mortem voluntariam coegitDer Neue Pauly, Stuttgardiae 1999, T. 8, c. 1120.

 In litteris modernis 
Tigellinus fuit persona in famosa mythistoria Henrici Sienkiewicz Quo vadis ubi ut apud historicos antiquos vir sceleratus depingitur. Ut scaenam poemate suo de incendio Ilii dignam Nero inveniret urbem Romam incendit atque postea cum imperator iam furorem popularem timeret Christianos accusare ei suasit. Hucusque in favore Neronis rivalem habebat 'elegantiarum arbitrum' Petronium, hominem multo litteratiorem qui ob id ipsum poetae Augusto placebat quamquam Tigellinus eius vitiis accommodatior erat. Postquam vero Petronius Christianos salvare frustra temptavit suspiciones movit et favorem Neronis amisit. Ab illo tempore in imperatoris consilio solus regnavit Tigellinus.

 Notae 

 Plura legere si cupis 
 Gaston Boissier, "Note de M. Philippe Fabia sur le gentilice de Tigellin", Comptes rendus des séances de l'Académie des Inscriptions et Belles-Lettres, 1897: 259
 Raimund Merker, "Tigellinus : im Dienste Kaiser Neros zwischen Genuss und Gewalt", Peter Lang, 2019
Theresa K. Roper, "Nero, Seneca and Tigellinus", Historia: Zeitschrift für Alte Geschichte, 1979: 346-357

Categoria:Praefecti Praetorio
Categoria:Mortui 69
Categoria:Nati saeculo 1 a.C.n. aut 1
Categoria:Homines qui sibi mortem consciverunt
Categoria:Morte damnati